**Telč** (njemački: *Telsch*) je maleni grad na rijeci Jihlava u južnoj Moravskoj, u Češkoj, u pokrajini Vysočina. Nalazi se blizu grada Jihlava na Češko-Moravskoj visoravni, okružen jezerima, na izvoru Telčský potoka koji se odmah istočno od grada ulijeva u rijeku Moravska Thaya. Telč je podijeljen na naselja: Studnice (*Studnitz*), Telč Podolí, Telč Staré Město, Telč Štěpnice i Město Telč Vnitřní.

Glavni trg s karakterističnim pročeljima
Povijesno središte grada je gradski trg koji je jedinstven kompleks duge urbane plaze s dobro očuvanim renesansnim i baroknim kućama s visokim zabatima i arkadama otvorenim prizemljem. Zbog toga je 1992. godine upisano na UNESCO-v popis mjesta svjetske baštine u Europi.

Povijest i znamenitosti
-----------------------

Grad je osnovan u 13 stoljeću kao kraljevska utvrda na vodi, na raskršću trgovačkih putova između Bohemije, Moravske i Austrije. Najstariji spomen grada je iz 1207. a 1315. godine čečki kralj Ivan Luksemurški ga je prodao gospodarima Wartenberga, a 1339. godine oni ga mijenjaju za južnomoravski Bánov s gospodarima Hradeca.

U drugoj polovici 14. stoljeća je u Telču izgrađen gotički dvorac koji je u 15. stoljeću dobio jače zidine i novi toranj-portal. U 16. stoljeću, utvrđeni dvorac nije zadovoljavao potrebe svog vlasnika, plemića Zachariáša od Hradeca, koji ga je dao urediti u renesansnom stilu. Prizemlje je nanovo nadsvođeno, pročelja ukrašena tehnikom zgrafita, a dvorane i stambene prostorije su ukrašene štuko ukrasima i iluzionističkim slikama 1553. godine. Kasnije je dvorac dobio i veliki engleski park.

Nakon što su 1602. izumrli muški nasljednici obitelji Hradec, Telč je pripao obitelji Slavata i grad su 1645. godine poharali Šveđani tijekom Tridesetogodišnjeg rata. Protureformacija je dovela Isusovce u grad koji od 1666.-67. grade Crkvu Imena Isusova prema planu Domenica Orsija.

Kada je 1712. godine izumrla obitelj Slawata, grad i dvorac je pripao obitelji Podstatští iz Prusinovice (njem. *von Prusinowitz*), sve do 1945. godine.
Poput susjednog grada Jihlava, Telč je imao većinsko njemačko stanovništvo, sve do progona Nijemaca iz Čehoslovačke nakon Drugog svjetskog rata

Najznamenitiji u Telču je njegov slikoviti gradski trg čije su kuće z 16. i 17. st. postale UNESCO-va svjetska baština 1992. godine. Gospin stup i fontana u središtu gradskog trga potječu iz 18. stoljeća.

Pored Isusovačke crkve u gradu se nalaze i starije, Crkva sv. (*Kostel svatého Ducha*) i župna Crkva sv. Jakova (*Kostel svatého Jakuba*).

Koncem srpnja i početkom kolovoza, od 1982. u Telču se održava jedan od najstarijih glazbenih festivala u Češkoj, Praznici u Telču (*Prázdniny v Telči*), na kojem sudjeluju slavni češki izvođači, uz kazališne priredbe i umjetničke izložbe i radionice.

* Odraz Crkve sv. Jakova u jezeruOdraz Crkve sv. Jakova u jezeru
* Slikovita pročelja na trguSlikovita pročelja na trgu
* Zalazak sunca nad TelčemZalazak sunca nad Telčem
* Park dvorca u TelčuPark dvorca u Telču

Gradovi prijatelji
------------------

Telč ima ugovore o partnerstvu sa sljedećim gradovima:

* Njemačka Rothenburg ob der Tauber, Njemačka
* Slovačka Šaľa, Slovačka
* Austrija Waidhofen an der Thaya, Austrija
* Švicarska Belp, Švicarska
* Francuska Figeac, Francuska
* Sjedinjene Američke Države Wilber, SAD

Izvori
------

***Telč*** na Wikimedijinoj ostavi

1. ↑  Václav Ledvinka: Well prahu raného novověku: Jindřich IV Hradce Adam I. z a. In: Václav Buzek: Poslední pani z Hradce. České Budějovice 1998. str. 26. ISBN 80-7040-267-9

* Joachim Bahlcke u. a.: Handbuch der historischen Stätten Böhmen und Mähren, Kröner-Verlag, Stuttgart 1998. str. 601.-603. ISBN 3-520-32901-8

Vanjske poveznice
-----------------

* Službena stranica grada Arhivirano 2009-02-04 na Wayback Machine-u (`cz`) (`en`)
* Telč - informacije i kultura (`cz`) (`en`)

| * p
* r
* u
Svjetska baština u Češkoj |
| --- |
|  | Český Krumlov • Palača Kroměříž s parkom • Historijsko selo Holašovice  • Stup Presvetog Trojstva u Olomoucu  • Jevrejska četvrt i Bazilika sv. Prokopija u Třebíču  • Kutná Hora • Lednice-Valtice  •  Dvorac Litomyšl  • Hodočasnička crkva sv. Ivana Nepomuka  • Prag • Historijski centar Telča  • Vila Tugendhat u Brnu
 | Češka zastava |
| **Nematerijalna svjetska baština u Češkoj**

Slovački verbunk, regrutacijski ples  • Sokolarstvo1)  • Pokladni običaji u području Hlinecko  • Povorka kraljeva u jugoistočnoj Češkoj |
| 
1) Nematerijalna svjetska baština više zemalja   |